google/wiki40b huggingface dataset:
हनुमानगढ़

भौगोलिक स्थिति

हनुमानगढ़ जिला देश के गर्म इलाकों में आता है। गर्मियों में धूल भरी आंधियां तथा मई जून में लू चलती है, सर्दियों में चलने वाली ठंडी उत्तरी हवाओं को 'डंफर' कहते हैं। गर्मियों में यहाँ का तापमान ४५ डिग्री सेल्सियस से भी ज्यादा चला जाता है। हालाँकि सर्दियों में रातें अत्यधिक ठंडी हो जाती है और पारा शून्य तक गिर जाता है। ज्यादातर इलाका कुछ वर्षों पहले सूखा रेगिस्तान था, परन्तु आजकल करीब-करीब सारे जिले में नहरों से सिंचाई होने लगी है, अतः अब यह राजस्थान के हरे भरे जिलों की श्रेणी में आता है।

फसलें

रबी की मुख्य फसलें हैं - चना, सरसों, गेहूं, अरंड और तारामीरा। खरीफ की मुख्य फसलें हैं- नरमा, धान, कपास, ग्वार, मूंग, मोठ, बाजरा और ज्वार।

सिंचाई

घग्घर नदी इलाके की एकमात्र नदी है जो हनुमानगढ जिले बीच में से होकर गुजरती है जबकि इंदिरा गांधी फीडर प्रमुख नहर है। अन्य नहरें हैं भाखरा और गंग कैनाल से भी सिंचाई की जाती है यहां कुछ क्षेत्रों में टयूबवैल से सिंचाई भी की जाती है।

इतिहास

प्राचीन काल में यह जगह भटनेर कहलाती थी, क्योंकि यहाँ भाटी राजपूतों का शासन था। जैसलमेर के भाटी राजा भूपत सिंह ने भटनेर का प्राचीन किला सन २९५ में बनवाया। सन १८०५ में बीकानेर के राजा सूरत सिंह ने यह किला भाटियों से जीत लिया था। इसी विजय को आधार मान कर, जो कि मंगलवार को हुई थी, इसका नाम हनुमानगढ़ रखा गया क्योंकि मंगल हनुमान जी का दिन माना जाता है। भटनेर किला उस जमाने का एक मज़बूत किला माना जाता था यहाँ तक कि तैमूर ने अपनी जीवनी 'तुजुके तैमूर' में इसे हिंदुस्तान का सबसे मज़बूत किला लिखा है। इसके ऊँचे दालान तथा दरबार तक घोडों के जाने के लिए संकड़े रास्ते बने हुए हैं। आज़ादी के बाद से यह भाग श्रीगंगानगर जिले के अर्न्तगत आता था जिसे १२ जुलाई १९९४ को अलग जिला बना दिया गया।

यातायात

यहां रेल व सड़क दोनों प्रकार के यातायात के साधन उपलब्ध हैं।

दर्शनीय स्थल

१ गुरुद्वारा सुखासिंह महताबसिंह- भाई सुखासिंह व भाई महताबसिंह ने गुरुद्वारा हरिमंदर साहब, अमृतसर में मस्सा रंघङ का सिर कलम कर बूढ़ा जोहड़ लौटते समय इस स्थान पर रुक कर आराम किया था।
२ भटनेर- हनुमानगढ़ टाउन में स्थित प्राचीन किला.
३  गोगामेडी- हिन्दू और मुस्लिम दोनों में समान रूप से मान्य गोगा/जाहर पीर की समाधि, जहाँ पशुओं का मेला भाद्रपद माह में भरता है।
४ कालीबंगा- ५००० ईसा पूर्व की सिन्धु घाटी सभ्यता का केंद्र, जहाँ एक साइट-म्यूजियम भी है।
५ नोहर- सन १७३० में दसवें गुरु गोविन्द सिंह के आगमन पर बनवाया गया कबूतर साहिब गुरुद्वारा | मिट्टी के बने बर्तनों के लिए भी प्रसिद्ध|
६ तलवाङा झील- यहाँ पर पृथ्वीराज चौहान और मुहम्मद गौरी के बीच तराइन का युद्ध लड़ा गया था।
७ मसीतां वाली हेड-जहाँ से इंदिरा गांघी नहर राजस्थान में प्रवेश करती है।
८ 'सिल्लामाता' मंदिर- माना जाता है कि मंदिर में स्थापित शिला का पत्थर घघ्घर नदी में बह कर आया था।
९ भद्र्काली मंदिर- घघ्घर नदी के किनारे बना प्राचीन मंदिर.

शिक्षा

शिक्षा संन्त स्वामी केशवानन्द हनुमानगढ के ही संगरिया तहसील से थे।
अंतरराष्ट्रीय सचल उपग्रह संगठन

अंतरराष्ट्रीय सचल उपग्रह संगठन: International Mobile Setellite Ooranization:यह संगठन
सामुद्रिक, हवाई एवं स्थलीय संचलन उद्देश्यों हेतु उपग्रह संचार को विनियमित करता है। इसका मुख्यालयः लंदन में स्थित है और आधिकारिक भाषाएं: अंग्रेजी, फ्रांसीसी, रूसी एवं स्पेनिश उत्पति एवं विकास आईएमएसओ का उद्भव 1979 में अंतरराष्ट्रीय सामुद्रिक उपग्रह संगठन (इनमारसेट)पके रूप में हुआ। बाद के वर्षों में इन्टरनेट की स्थापना से जुड़ी संधि में बदलाव लाते हुए पइसमें स्थलीय एवं आकाशीय संचार को भी शामिल किया गया। इनमारसेट को 1994 से आईएमएसओ कहा जाने लगा बाद में संगठन के कार्यों की सेवाओं के निजीकरण का निर्णय लिया गया, जो 1999 में पूर्ण हुआ, जब एक नवीन कंपनी इनमारसेट लिमिटेड का निर्माण हुआ। आईएमएसओ एक नियामक के रूप में यह सुनिश्चित करता है कि कंपनी द्वारा अपनी प्रतिबद्धताएं पूर्ण की जा रही हैं या नहीं जनवरी 2014 तक इसमें 98 सदस्य राष्ट्र थे।

उद्देश्य

आईएमएसओ का उद्देश्य उपग्रहों की एक प्रणाली के द्वारा विश्वव्यापी स्तर पर सुरक्षित एवं वाणिज्यिक अनुप्रयोग के साथ उच्चगुणवत्तापूर्ण सचल संचार सेवाएं उपलब्ध कराना है। संरचना सभा, परिषद एवं निदेशालय इसके प्रमुख अंग हैं। सभा में सभी सदस्य शामिल होते हैं, जो दो वर्ष में एक बार अपनी बैठक करते हैं 22 सदस्यीय परिषद के 18 सदस्य सर्वाधिक निवेश अंश रखने वाले सदस्य देशों से चुनकर आते हैं, जबकि 4 सदस्यों का चुनाव सभा द्वारा न्यायपूर्ण भौगोलिक वितरण के आधार पर किया जाता है। निदेशालय का पप्रधान एक महानिदेशक होता।
लड़ाकू विमान

लड़ाकू विमान एक ऐसा सेन्य विमान होता है जो किसी अन्य सेना के विमानों के साथ हवा से हवा में लड़ाई करने के लिए उपयोग में लाया जाता है। ऐसे विमान का प्रयोग अमूमन किसी देश की वायुसेना या नौसेना के वायु बेड़े द्वारा होता है। वैसे लड़ाकू विमान ऐसे कई सारे विमानों के परिवार को भी कह सकते है जो की जंग या ऐसी ही परिस्थितियों में दुश्मन पे हमला करने के लिए काम में लाए जाये, चाहे हवा से हवा में, हवा से जमीन पर या किसी अन्य टोही रूप में.
तेज गति, गतिशीलता, तुरंत उड़ान भरने की क्षमता, अन्य सेन्य विमानों की तुलना में छोटा आकार आदि लड़ाकू विमान के कुछ खास गुण होते है इस प्रकार के विमान आम तोर पे प्रक्षेपास्त्र या गोली दाग कर दुश्मन पे हमला करते है या जमीन पर मोजूद निशानों पर बम गिरा कर उन्हें नष्ट करते है।
लड़ाकू विमानों का समय के साथ बेहद विकास हुआ है व इसलिए समय के अनुरूप इन्हें पीड़ीयो में बाटा जाता है जो की उस काल में हुए इनके खास विकास, तकनीक व रूप को दर्शाती है।
मूलभूत अन्योन्य क्रिया

भौतिकी में मूलभूत अन्योन्य क्रिया अथवा मूलभूत बल (fundamental interactions अथवा fundamental forces) उन मूलभूत अन्योन्य क्रियाओं को कहते हैं जिन्हें और अन्य किसी अन्योन्य क्रिया से समझाया जा सके। इसमें चार मूलभूत अन्योन्य क्रियाओं में निम्नलिखित हैं: गुरुत्वाकर्षण और विद्युत्चुम्बकत्व पर्याप्त रूप से अनन्त दूरी तक कार्यकारी करते हैं और दैनिक जीवन में देखे जा सकते हैं तथा प्रबल और दुर्बल अन्योन्य क्रिया अपरमाणुक बलों को पर लघु दूरियों पर काम करते हैं और नाभिकीय अन्योन्य क्रियाओं को समझाया जाता है। कुछ वैज्ञानिक परिकल्पना करते हैं कि पाँचवा बल भी अस्तित्व में हो लेकिन अभी तक इसका कोई प्रायोगिक साक्ष्य नहीं मिला।
रामकिंकर उपाध्याय

रामकिंकर उपाध्याय ( जन्म ०१ नवम्बर, १९२४ - ०९ अफ्गस्त २००२) मानस मर्मज्ञ, कथावाचक एवं हिन्दी साहित्यकार थे। उन्हें सन १९९९ में भारत सरकार ने पद्म भूषण से सम्मानित किया था।

जीवन परिचय

रामकिंकर उपाध्याय का जन्म जबलपुर में हुआ था। उनके पूर्वज उत्तर प्रदेश के बरैनी गाँव के थे। उन्होने १९ वर्ष की अवस्था से लिखना आरम्भ किया था और लगभग ९२ पुस्तकों की रचना की जो मुख्यतः रामचरितमानस और रामकथा से सम्बन्धित हैं।
भगवती, अर्घाखाँची

भगवती, अर्घाखाँची नेपालके लुम्बिनी अंचलके अर्घाखाँची जिलाकी एक गाँव विकास समिति है।
वायु हथियार परिसर

उत्पाद

उत्पादक के तौर पर बाजू हथियार परिषद ने बहुत से ऐसे उत्पादक दिए हैं जैसे  एयरबोर्न सिस्टम , वायु लॉन्च हथियार ,इलेक्ट्रानिक्स और कई ऐसे अन्य उत्पादक भी दिए हैं |

अन्य

मल्टी-स्पेक्ट्रल कैमोफ्लेज नेट - नाइट-विजन(रात में देखने वाले यंत्र), इन्फ्रा-रेड, रडार और मिलीमीटर लहर सेंसर के साथ-साथ दृश्य पहचान के खिलाफ, रडार क्रॉस-सेक्शन (आरसीएस) को औसत से 86% कम करने और औसत पहचान सीमा के लिए निर्धारित किया गया।

यूएवी परियोजना

वायु हथियार परिसर ने 1998 के मध्य में यूएवी (मानव रहित हवाई वाहन) के स्वदेशी विकास के लिए एक परियोजना शुरू की। स्काई ट्रैकर और स्काई नेविगेटर सॉफ्टवेयर सूट UAVs के ग्राउंड-आधारित ट्रैकिंग के लिए विकसित किए गए थे। सॉफ्टवेयर एक रेडियो डेटा-लिंक 17 के माध्यम से यूएवी से जीपीएस स्थिति डेटा पुनर्प्राप्त करता है और यूएवी की स्थिति को 2 डी प्लॉट के रूप में अन्य आवश्यक डेटा जैसे गति, ऊंचाई, शीर्षक आदि के साथ दिखाने के लिए इसका उपयोग करता है।
मोहिनी माया दास

डोरा मोहिनी माया दास एक भारतीय शिक्षाविद और वक्ता थीं। वे  यंग विमेंस क्रिस्चियन एसोसिएशन (YWCA) की भारत, बर्मा और सीलोन के लिए की सहयोगी महासचिव थीं।

प्राथमिक जीवन और शिक्षा

डोरा मोहिनी माया दास मूलतः फिरोजपुर से थीं, उनके मसीही माता-पिता का नाम, राय बहादुर माया दास और मोहिनी चंदुलाल था। उनकी दो बहनें थीं, जिनमें से एक, कॉन्स्टेंस प्रेम नाथ दास (1886-1971), एक छात्र नेता थी, तथा दूसरी बहन, गुणवती माया दास ने 1918 में बम्बई के पहले हिंदुस्तानी गवर्नर राजा महाराज सिंह से शादी की थी।
माध्यमिक शिक्षा पूर्ण करने के बाद, उन्होंने, लाहौर के फॉर्मन क्रिश्चियन कॉलेज में दाख़िला लिया, जहाँपर वो दाख़िल होने वाली पहली तीन महिलाओं में से एक थीं। तत्पश्चात उन्होंने मैसाचुसेट्स में लड़कियों के लिए नॉर्थ फील्ड स्कूल फॉर गर्ल्स से पढ़ाई की। तथा वे माउंट होली ओक कॉलेज में पढ़ाई करने वाली पहली हिंदुस्तानी छात्र थीं। उन्होंने 1909 में स्नातक की डिग्री हासिल की। माउंट होली ओक कॉलेज में रहते हुए, उन्हें डोरा माया दास के नाम से जाना जाता था, तथा उस न्याम से वे छात्र प्रकाशनों के लिए लिखा करती थीं। 1909 में माउंट होली ओक ड्रामाटिक क्लब द्वारा उनका लिखा एक नाटक, द हिन्दू वाइफ ऑफ़ राम लाल का प्रदर्शन किया गया था। स्नातक की पढ़ाई पूरी करने के बाद, वेस्टफील्ड, न्यूयॉर्क में वाईडब्ल्यूसीए के माया दास क्लब को उनके सम्मान में नामित किया गया था।

व्यावसायिक जीवन

मोहिनी माया दास 1920 से 1923 तक भारत, बर्मा और सीलोन के लिए वाईडब्ल्यूसीए की सहयोगी महासचिव और 1922 से 1923 तक वर्ल्ड स्टूडेंट क्रिस्चियन फेडरेशन (WSCF) की महासमिति की उपाध्यक्ष थीं। बाद में, उन्होंने 1922 में बीजिंग में वर्ल्ड स्टूडेंट क्रिस्चियन फेडरेशन सम्मेलन को संबोधित किया।
बीजिंग में अपना संबोधन देने के समय तक माया दास, भारत में कार्य कर रहे श्वेत पश्चिमी लोगों की बड़ी आलोचक बन चुकी थीं।

निजी जीवन

मोहिनी माया दास ने 1924 की शुरुआत में जे॰एन॰ दास के साथ विवाह किया था। उन्होंने 1930 के दशक तक धार्मिक विषयों पर लेखन और व्याख्यान जारी रखा।
उत्प्रवास

उत्प्रवास (Emigration) किसी व्यक्ति द्वारा उस भौगोलिक इकाई को छोड़ देने को कहते हैं जिसका वह मूल निवासी होता है। वर्तमानकाल में उत्प्रवासी अपने देश को छोड़ देता है और किसी अन्य देश में जाकर बस जाता है। इसके विपरीत अप्रवास (Immigration) होता है, जिसमें व्यक्ति कहीं और से आकर किसी स्थान पर बस जाता है। यदि कोई नाइजीरिया छोड़कर ब्रिटेन चला जाए और वहाँ का नागरिक बन जाए, तो वह नाइजीरिया का उत्प्रवासी और ब्रिटेन का अप्रवासी कहलाएगा।
निखिल चंदवानी

ज़िन्दगी

निखिल चंदवानी का जन्म 22 सितंबर 1993 को नागपुर में हुआ।
घिअस अहमद मेला

घिअस अहमद मेला एक राजनीतिज्ञ है पाकिस्तान के राष्ट्रीय विधानसभा में | वह NA-65 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
सीतांग नदी

सीतांग नदी दक्षिण मध्य बर्मा में प्रवाहित होने वाली एक नदी है। बागो योमा पर्वत श्रृंखला इस नदी को ऎयारवाडी नदी से अलग करता है। यह नदी शान पठार के छोर से शुरु होकर, ४२० किलोमीटर प्रवाहित होकर मरतबन की खाड़ी में गिरती है।
१६४७ ईसा पूर्व

१६४७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६४७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आईसीसी टी20ई विश्व कप एशिया क्वालिफायर 2018-19

2018-19 आईसीसी टी 20 विश्व कप एशिया क्वालीफायर टूर्नामेंट 2020 आईसीसी टी20ई विश्व कप के लिए योग्यता प्रक्रिया के हिस्से के रूप में खेला गया था।
अंतर्राष्ट्रीय क्रिकेट परिषद (ICC) द्वारा बारह क्षेत्रीय क्वालीफायर आयोजित किए गए, जिसमें 62 टीमों के साथ पांच क्षेत्रों 2018 - (अफ्रीका (3 समूह), अमेरिका (2), एशिया (2), पूर्वी एशिया प्रशांत (2) और यूरोप (3) में प्रतिस्पर्धा हुई।) 2019 में शीर्ष 25 में से पाँच क्षेत्रीय फाइनल में आगे बढ़े, सात टीमों के साथ फिर 2019 आईसीसी टी-20 विश्व कप क्वालीफायर में प्रतिस्पर्धा करने के लिए।, आईसीसी टी20ई चैम्पियनशिप से छह सबसे कम रैंक वाले पक्षों के साथ।
पहला एशियाई उप-क्षेत्रीय क्वालीफ़ायर 20 से 27 अप्रैल 2018 तक कुवैत में आयोजित किया गया था। दूसरा उप-क्षेत्रीय क्वालीफायर मलेशिया में 3 से 12 अक्टूबर 2018 के बीच हुआ। प्रत्येक समूह में शीर्ष तीन टीमें क्षेत्रीय फाइनल टूर्नामेंट के लिए आगे बढ़ीं, जो 2019 आईसीसी टी20ई विश्व कप क्वालीफायर के लिए दो एशियाई प्रवेशकों का निर्धारण करेगी। अप्रैल 2018 में, इंटरनेशनल क्रिकेट काउंसिल (आईसीसी) ने 1 जनवरी 2019 से सदस्य पक्षों के बीच खेले गए ट्वेंटी-20 मेन्स मैचों को पूर्ण अंतर्राष्ट्रीय दर्जा दिया। इसलिए, क्षेत्रीय फाइनल में सभी मैच ट्वेंटी-20 अंतरराष्ट्रीय (टी20ई) के रूप में खेले जाएंगे।
पश्चिमी उप-क्षेत्र समूह से, संयुक्त अरब अमीरात क्षेत्रीय फाइनल के लिए अर्हता प्राप्त करने वाली पहली टीम थी। वे कतर और कुवैत से जुड़े हुए थे। पूर्वी उप-क्षेत्र समूह से, नेपाल, सिंगापुर और मलेशिया क्षेत्रीय फाइनल के लिए योग्य थे। हालांकि, मार्च 2019 में, आईसीसी ने घोषणा की कि संयुक्त अरब अमीरात क्वालिफायर टूर्नामेंट की मेजबानी करेगा। उसी महीने के बाद, आईसीसी ने सभी क्षेत्रीय फाइनल के लिए मैच शेड्यूल जारी किया, जिसमें संयुक्त अरब अमीरात एशिया क्षेत्रीय फाइनल से बाहर हो गया। एशिया क्षेत्रीय फाइनल से क्वालीफाई करने वाली टीमों की संख्या भी दो से कम हो गई थी।
जुलाई 2019 में सिंगापुर में क्षेत्रीय फाइनल आयोजित किए गए थे। रीजनल फाइनल जीतने के बाद सिंगापुर ने टी-20 विश्व कप क्वालीफायर में प्रगति की।
भंवरी देवी (गायिका)

भंवरी देवी राजस्थानी लोक संगीत की मशहूर गायिका हैं।

करीयर

वह राजस्थानी लोकगीतों के अलावा देवी-देवताओं के गीत जैसे पाबूजी, बालाजी, श्यामजी, रणचंद्रजी, कबीर, धर्मीदासजी, भनिनाथ और अमृतनाथजी गाती हैं।
इसके अलावा भंवरी देवी जगदेव कंकाली, शरण कुमार, गोपी चंद्र, भरथरी, गोगाजी और सत्यवान सावित्री गीत जैसी वीर कथाएं भी बखूबी गाती हैं।
45 साल की भंवरी को बड़ी पहचान 2009 के पुष्कर मेले के दौरान मिली।

निजी जीवन

भंवरी की 14 साल की उम्र में ही शादी हो गई. फिर पति के साथ ही गायन के प्रति उनकी दिलचस्पी बढ़ी।
2004 में पति की मौत के बाद भंवरी ने अपने नौ बच्चों के परिवार को पालने के लिए संगीत को ही ज़रिया बना लिया।

एक्सटर्नल लिंक

https://www.facebook.com/Bhanwari-Devi-1142168939131852/
श्यामनगर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

श्यामनगर उपजिला बांग्लादेश के दक्षिण-पश्चिमी भाग में, खुलना विभाग के सातक्षीरा जिले में स्थित है।
विश्व स्वास्थ्य दिवस

विश्व स्वास्थ्य संगठन (डब्‍ल्‍यूएचओ) विश्व के देशों के स्वास्थ्य संबंधी समस्याओं पर आपसी सहयोग एवं मानक विकसित करने की संस्था है। विश्व स्वास्थ्य संगठन के १९३ सदस्य देश तथा दो संबद्ध सदस्य हैं। यह संयुक्त राष्ट्र संघ की एक अनुषांगिक इकाई है। इस संस्था की स्थापना ७ अप्रैल १९४८ को की गयी थी। इसी लिए प्रत्येक साल ७ अप्रैल को विश्व स्वास्थ्य दिवस के रूप में मनाया जाता हैं।
भारत भी विश्व स्वास्थ्‍य संगठन का एक सदस्य देश है और इसका भारतीय मुख्यालय भारत की राजधानी दिल्ली में स्थित है।

बाह्य कड़ि‍यां

विश्व स्‍वास्‍थ्‍य संगठन
साल (वृक्ष)

संस्कृतिक महत्व

हिन्दू धर्म की मान्यताओं के अनुसार साल वृक्ष विष्णु को बहुत प्रिय है। बौद्ध धर्म में भी यह पवित्र है क्योंकि रानी माया ने साल वृक्ष के नीचे ही महात्मा बुद्ध को जन्म दिया था।
साल का वृक्ष एवं पुष्प सरना धर्म के लिए पवित्र और पूज्यनीय है।
१२९७ ईसा पूर्व

१२९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हिन्दी कम्प्यूटरी

हिन्दी कम्प्यूटरी (हिन्दी कम्प्यूटिंग), भाषा कम्प्यूटरी का एक प्रभाग है जो हिन्दी भाषा से सम्बन्धित सकल कार्यों को संगणक, मोबाइल या अन्य डिजिटल युक्तियों पर कर पाने से सम्बन्धित है। यह मुख्यत: उन साफ्टवेयर उपकरणों एवं तकनीकों से सम्बन्ध रखता है जो संगणक पर हिन्दी के विविध प्रकार से प्रयोग में सुविधा प्रदान करते हैं। यद्यपि यह शब्द भाषिक रूप से सही नहीं था, सही शब्द देवनागरी कम्पयूटरी/कम्प्यूटिंग हो सकता था, परन्तु बाद में उपरोक्त विषय के लिए यही शब्द प्रचलित हो गया।

परिचय

संगणक और इण्टरनेट ने पिछले वर्षों में विश्व में सूचना क्रांति ला दी है। आज कोई भी भाषा संगणक (तथा संगणक सदृश अन्य उपकरणों) से दूर रहकर लोगों से जुड़ी नहीं रह सकती। संगणक के विकास के आरम्भिक काल में अंग्रेजी को छोडकर विश्व की अन्य भाषाओं के संगणक पर प्रयोग की दिशा में बहुत कम ध्यान दिया गया जिससे कारण सामान्य लोगों में यह गलत धारणा फैल गयी कि संगणक अंग्रेजी के सिवाय किसी दूसरी भाषा (लिपि) में काम ही नहीं कर सकता। किन्तु यूनिकोड (Unicode) के पदार्पण के बाद स्थिति बहुत तेजी से बदल गयी।
इस समय हिन्दी में सजाल (websites), चिट्ठे (Blogs), विपत्र (email), गपशप (chat), खोज (web-search), सरल मोबाइल सन्देश (SMS) तथा अन्य हिन्दी सामग्री उपलब्ध हैं। इस समय अन्तरजाल पर हिन्दी में संगणन के संसाधनों की भी भरमार है और नित नये भाषा-कम्प्यूटिंग के साफ्टवेयर आते जा रहे हैं। लोगों में इनके बारे में जानकारी देकर जागरूकता पैदा करने की जरूरत है ताकि अधिकाधिक लोग संगणक पर हिन्दी का प्रयोग करते हुए अपना, हिन्दी का और पूरे हिन्दी समाज का विकास करें।

हिन्दी कम्प्यूटरी का महत्व

आज के युग में वे ही भाषाएँ बच पायेंगी जो संगणक और अन्तरजाल से जुड़ी होंगी; जिनमें विविध क्षेत्रों का ज्ञान आनलाइन उपलब्ध होगा। इसके लिये तरह-तरह के साफ्टवेयर चाहिये जो लिखने, खोजने, सहेजने, इसका रूप बदलने आदि में सुविधा प्रदान करें। इसी लिये हिन्दी कम्प्यूटरी के साफ्टवेयरों का बहुत ही महत्व है।
हरबंस सिंह वज़ीर

हरबंस सिंह वज़ीर  को सन २००० में भारत सरकार ने चिकित्सा विज्ञान क्षेत्र में पद्म भूषण से सम्मानित किया था। ये हरियाणा राज्य से हैं।
शंकर अबाजी भिसे

डॉ शंकर अबाजी भिसे (२९ अप्रैल १८६७ - ७ अप्रैल १९३५) भारत के एक वैज्ञानिक एवं अग्रणि आविष्कारक थे जिन्होने २०० के लगभग आविष्कार किये। उन्होने लगभग ४० आविष्कारों पर पेटेन्ट लिया था। उन्हें "भारतीय एडिसन" कहा जाता है। उन्होने भारतीय मुद्रण प्रौद्योगिकी में महत्वपूर्ण योगदान दिया जिससे छपाई की गति पहले की अपेक्षा बहुत बढ़ायी जा सकी। अन्तरराष्ट्रीय निवेशकों का मानना था कि उनके खोजें वैश्विक प्रिटिंग उद्योग में क्रांति ला देंगी। उन्हें अपने समय के अग्रणी भारतीय राष्ट्रवादियों का सहयोग और प्रशंसा मिली थी। उन्होंने बॉम्बे (वर्तमान में मुंबई) में एक साइंटिफ़िक क्लब खोला था और 20 साल की उम्र तक वो गेजेट और मशीनें बनाने लगे थे जिनमें टैंपर-प्रूफ बोतल, इलैक्ट्रिकल साइकिल कॉन्ट्रासेप्शंस, बॉम्बे की उपनगरीय रेलवे प्रणाली के लिए एक स्टेशन संकेतक शामिल थे।
डॉ.शंकर अबाजी भिसे का जन्म 29 अप्रैल, 1867 को मुंबई में हुआ था। बचपन के दिनों से ही विज्ञान के प्रति उनका काफी लगाव था। 14 साल की उम्र में ही उन्होंने अपने घर में ही कोयला गैस बनाने वाले एक उपकरण को बनाया। 16 साल की उम्र में उन्होंने आविष्कार के लिए इंग्लैंड या अमेरिका जाने का फैसला किया। 1890-95 के दौरान उन्होंने ऑप्टिकल इलूजन पर काम किया। उन्होंने एक ठोस पदार्थ के दूसरे ठोस पदार्थ में परिवर्तित होने की प्रक्रिया का प्रदर्शन किया। उन्होंने इंग्लैंड के मैनचेस्टर में इस तरह के शो का आयोजन किया। यूरोपीय लोगों ने जो आविष्कार किए थे, उनकी तुलना में भिसे के आविष्कार को श्रेष्ठ माना गया। अल्फ्रेड वेब नाम के वैज्ञानिक ने उनकी तारीफ की और उनको इस वजह से एक गोल्ड मेडल से सम्मानित किया गया।
मारिया शकील

प्रारंभिक जीवन और पृष्ठभूमि

मारिया के पिता शकील अहमद खान बिहार के माखपा, मखदंपुर, जहानाबाद जिले के राजनेता थे।  वह शुरुआत में भारतीय कम्युनिस्ट पार्टी में थे, बाद में राष्ट्रीय जनता दल में चले गए, और फिर 2010 में जनता दल (यूनाइटेड) में शामिल हो गए। खान दो बार बिहार विधानसभा के सदस्य थे। वह 2010 में जनता दल (यूनाइटेड) में शामिल होने से पहले, राबड़ी देवी सरकार में दस वर्षों तक ऊर्जा, कानून, अल्पसंख्यक कल्याण और जनसंपर्क विभाग के वरिष्ठ कैबिनेट मंत्री थे। उनके पिता पटना उच्च न्यायालय में एक आपराधिक वकील भी थे और अगस्त 2012 में निधन हो गए। मारिया की दो बहनें हैं- अदीला शकिल और फौजिया शकिल (पटना उच्च न्यायालय में वकील)।  उनके पिता ने माखपा प्राइवेट आईटीआई शुरू किया।
2005 में मारिया ने जामिया मिलिया इस्लामिया से मास संचार में अपने स्नातकोत्तर को पूरा किया।  उन्होंने 2004 में बेनेट कोलमन एंड कंपनी लिमिटेड (टाइम्स ग्रुप) में इंटर्नशिप की। 2005 में मारिया सीएनएन-आईबीएन (नेटवर्क 18) में शामिल हो गईं। 2008 बिहार बाढ़ पर उन्होंने 30 मिनट के डाक्यूमेंट्री प्रोग्राम किया।  2012 उत्तर प्रदेश विधान सभा चुनाव के पहले ,  मारिया के 30 मिनट के कार्यक्रम, 'द मुस्लिम घोषणापत्र' ने मुस्लिम समुदाय के भीतर "परिवर्तन की परतें" डाक्यूमेंट्री प्रोग्राम किया।

व्यक्तिगत जीवन

मारिया का विवाह इरफान खान से हुआ, जिसने ब्लॉगमिंट कंपनी शुरू की है। यह दंपत्ति नई दिल्ली में रहता है और उसका एक बेटा है।

पुरस्कार

मारिया ने 2012 के यूपी चुनावों में उनके शो के लिए 2012 में सर्वश्रेष्ठ राजनीतिक पत्रकार (प्रसारण) के रूप में पत्रकारिता पुरस्कारों में रामनाथ गोयनका पुरस्कार जीती है और फिर दोबारा 2014 में अपने 2014 के आम चुनाव कवरेज के लिए भारतीय प्रधान मंत्री नरेंद्र मोदी पर एक वृत्तचित्र के लिए।
सद्भावना राजदूत

यूएनएचसीआर सद्भावना राजदूत "शरणार्थियों के लिए संयुक्त राष्ट्र के उच्चायुक्त (यूएनएचसीआर)" के सेलिब्रिटी प्रतिनिधि है, जो उनकी प्रतिभा और प्रसिद्धि का उपयोग शरणार्थियों की सहायता एवं पक्ष रखने के लिये करते हैं।
निकरागुआ की दकियानूसी पार्टी

निकरागुआ की दकियानूसी पार्टी (Partido Conservador de Nicaragua) निकरागुआ का एक राजनीतिक दल है। १९९२ में सामाजिक दकियानूसी पार्टी (Partido Social Conservador), लोकतान्त्रिक दकियानूसी पार्टी (Partido Democrático Conservador) तथा दकियानूसी श्रम पार्टी (Partido Conservador del Trabajo) के विलय से इस दल की स्थापना हुई। २००१ के संसदीय चुनाव में इस दल को २९९३३ मत (२.१%, १ सीट) मिले। २००१ के राष्ट्रपति चुनाव में इस दल के प्रत्याशी, आल्बेर्टो साबोरिओ, को २७९२५वोट (१.४%) मिले।
चेम्बरामबक्क्म

चेम्बरामबक्क्म एक झील है जिससे चेन्नई शहर को पीने के पानी की आपुर्ती होती है।
ऑक्सफोर्ड इंग्लिश डिक्शनरी

द ऑक्सफोर्ड इंग्लिश डिक्शनरी (अंग्रेज़ी: Oxford English Dictionary; OED; ओईडी), ऑक्सफोर्ड यूनिवर्सिटी प्रेस द्वारा प्रकाशित अंग्रेज़ी भाषा का वर्णात्मक शब्दकोश है। शब्दों के विश्व के प्रत्येक भाग की विभिन्न प्रकार के अंग्रेज़ी भाषा में प्रयोग का वर्णन करने के साथ-साथ यह शब्दकोश भाषा के ऐतिहासिक विकास का अवलोकन, शोधार्थियों एवं अकादमीय शोधार्थियों के लिए व्यापक संसाधन भी उपलब्ध करवाती है। इसका दूसरा संस्करण वर्ष 1989 में प्रकाशित हुआ था और उसके 20 भागों में 21,728 पृष्ठ थे। इस के लेखक इंग्लैंड के थे
अखिल भारतीय मराठी साहित्य सम्मेलन

अखिल भारतीय मराठी साहित्य सम्मेलन मराठी भाषा के लेखकों का वार्षिक साहित्यिक सम्मेलन है।प्रथम मराठी साहित्य सम्मेलन १८७८ ई में पुणे में हुआ था जिसकी अध्यक्षता न्यायमूर्ति महादेव गोविंद रानडे ने की थी।
भारतीय कम्युनिस्ट पार्टी (मार्क्सवादी-लेनिनवादी) लिबरेशन

यह भारत का एक राजनैतिक दल है।
उच्चैःश्रवा

उच्चैःश्रवा हिन्दू मिथकों में वर्णित समुद्र मन्थन के दौरान निकले चौदह रत्नों में से एक था। पौराणिक आख्यानों के अनुसार यह सफ़ेद रंग का और सात मुख वाला घोडा था जो देवताओं (इन्द्र) को प्राप्त हुआ। 
गीता में कृष्ण ने श्रेष्ठतम वस्तुओं से अपनी तुलना के क्रम में अपने को अश्वों में उच्चैःश्रवा बताया है। कुमारसंभवम् में कालिदास, इसे इन्द्र से तारकासुर द्वारा छीन लिये जाने का वर्णन करते हैं।
रायल जार्डिनियम

यह विश्व की एक प्रमुख वायुयान सेवा हैं |
क्वींस पार्क ओवल

यह एक प्रमुख खेल का मैदान हैं।
सिद्धिपुर

सिद्धिपुर नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
ईरान की जनसांख्यिकी

20 वीं शताब्दी के उत्तरार्ध में ईरान की आबादी नाटकीय रूप से बढ़ी, 2016 तक लगभग 80 मिलियन तक पहुंच गई। हाल के वर्षों में, हालांकि, ईरान की जन्म दर में काफी गिरावट आई है।  अध्ययन परियोजनाएं कि ईरान की जनसंख्या वृद्धि दर 2050 तक 100 मिलियन से अधिक स्थिर होने तक धीमी रहेगी। ईरान की आबादी का आधा से अधिक 35 वर्ष से कम (2012) है।
2009 में, परिवारों की संख्या 15.3 मिलियन (प्रति परिवार 4.8 व्यक्ति) थी।  परिवार औसत (2012) प्रति माह कुछ 11.8 मिलियन रियाल (लगभग $ 960) कमाते हैं। 
ओईसीडी / विश्व बैंक के आंकड़ों के अनुसार 1990 से 2008 तक ईरान में जनसंख्या वृद्धि 17.6 मिलियन और 32% थी। 2007 में साक्षरता दर 80% थी, और 2008 में 85% थी|

भाषा अनुपात

सबसे बड़ा भाषाई समूह में आधुनिक फारसी, कुर्द, गिलकी, मज़ांदानी, लुरी, तालीश और बलूची जैसे ईरानी भाषाओं के वक्ताओं शामिल हैं। तुर्किक भाषाओं के वक्ताओं, विशेष रूप से अज़रबैजानियों, जो कि देश की दूसरी सबसे बोली जाने वाली भाषा है, लेकिन तुर्कमेनिस्तान और कश्काई लोगों में भी एक अल्पसंख्यक भाषा शामिल है।

शहरी जनसंख्या

अपने अंतरराष्ट्रीय प्रवासन पैटर्न के अलावा, संयुक्त राष्ट्र मानवतावादी सूचना इकाई के अनुसार, ईरान दुनिया में सबसे तेज शहरी विकास दर में से एक को भी प्रदर्शित करता है। 2015 की आबादी के अनुमान के, 1950 में 27 प्रतिशत से ऊपर, ईरान की आबादी का लगभग 73.4 प्रतिशत शहरी इलाकों में रहता है।

ईरान के विदेशी संबंध

ईरान दुनिया में सबसे बड़ी शरणार्थी आबादी में से एक है, जिसमें एक लाख से अधिक शरणार्थियों, ज्यादातर अफगानिस्तान (80%) और इराक (10%) से अधिक है। 2006 से, ईरानी अधिकारी यूएनएचसीआर और अफगान अधिकारियों के साथ उनके प्रत्यावर्तन के लिए काम कर रहे हैं।.